Dygusis ragijus
Dygusis ragijus (Rhagium mordax) – ūsuočių (Cerambycidae) šeimos vabalas. Kūnas 14-19 mm ilgio, juodas, apaugęs pilkšvais ir žalsvai gelsvais plaukeliais. Antsparniuose yra du gelsvi raiščiai. Vabalai skraido balandžio – rugsėjo mėn. Randami pamiškėse, miško aikštelėse, kirtavietėse ant žolinių ir sumedėjusių augalų žiedų, rastų, kelmų. Vystymosi ciklas trunka vienerius metus. Lietuvoje dažna rūšis.